Bruselj, 2.3.2005

KOM(2005) 68 končno

Predlog

SKLEP SVETA

o spremembi Sklepa Sveta z dne 16. decembra 1980 o ustanovitvi posvetovalnega odbora za fuzijski program

(predložena s strani Komisije)

OBRAZLOŽITVENI MEMORANDUM

1. Proučevanje fuzije s pomočjo magnetne konfinacije je eno od področij raziskovanja jedrske energije iz člena 4 Pogodbe o ustanovitvi Evropske skupnosti za atomsko energijo (Euratom). V skladu s sklepi Sveta, ki so sledili Začetnemu raziskovalnemu in izobraževalnemu programu Euratoma iz leta 1958, naj bi fuzijski program Skupnosti zajel vse delo, opravljeno na področju nadzorovane termonuklearne fuzije s pomočjo magnetne konfinacije v državah članicah in tretjih državah, ki so v celoti pridružene Euratomu[1].

2. Komisija mora na podlagi člena 7(4) Pogodbe Euratom zagotoviti, da se fuzijski program izvede. Komisiji za namene izvajanja fuzijskega programa pomaga posvetovalni odbor.

3. Posvetovalni odbor za fuzijski program (CCFP) je bil ustanovljen na podlagi člena 4 Sklepa Sveta 4151/81 ATO 103 z dne 16. decembra 1980, ki je opredelil tudi poslovnik odbora, vključno zlasti s sistemom ponderiranega glasovanja, kot je določeno v členu 14 Sklepa. Ob sklicevanju na zgornji sklep Sveta iz leta 1980 je bil posvetovalni odbor ponovno ustanovljen s kasnejšimi sklepi Sveta o sprejetju posebnih programov Euratoma za raziskave in izobraževanje. CCFP se je 17. 11. 1999, ko je v skladu s členom 12 Sklepa Sveta z dne 16. decembra 1980 sprejel svoj poslovnik, preimenoval v CCE-FU (Posvetovalni odbor Euratoma – Fuzija).

4. Sklep Sveta 2002/668/Euratom[2] z dne 3. junija 2002 je ustanovil šesti okvirni program Euratoma za jedrske raziskave in izobraževanje, ki prispeva tudi k oblikovanju Evropskega raziskovalnega prostora (2002 do 2006).

5. Na podlagi člena 6.2 Odločbe Sveta 2002/837/Euratom z dne 30. septembra 2002[3] Komisiji pri izvajanju s fuzijo povezanih vidikov Posebnega programa (Euratom) za raziskave, razvoj in izobraževanje o jedrski energiji (2002–2006) pomaga posvetovalni odbor. Sestava posvetovalnega odbora in podrobni operativni prepisi in postopki, ki se zanj uporabljajo, vključno s sistemom ponderiranega glasovanja, temeljijo na Sklepu Sveta z dne 16. decembra 1980.

6. Sistem ponderiranega glasovanja CCE-FU (prej CCFP) se je po vsakem pristopu novih držav članic ustrezno spremenil. Do zadnje spremembe je prišlo po Sklepu Sveta 95/1/ES EURATOM, ESPJ z dne 1. 1. 1995 po pristopu Avstrije, Finske in Švedske, kot je razvidno iz priložene priloge 1. Na zahtevo grške delegacije je CCE-FU junija 2002 soglasno priporočil spremembo svojega sistema ponderiranega glasovanja, tako da bi le-ta postal podoben sistemom glasovanja, ki se uporabljajo v okviru Evropskega sporazuma za razvoj fuzije (EFDA[4]). Po priporočilu CCE-FU se pravice do glasovanja Grčije, Irske in Finske spremenijo tako, da imajo namesto enega glasu vsaka po dva glasova. Predlagano spremembo je Komisija sprejela dne 27. 3. 2003 – COM(2003)149 konč., vendar pa je Svet še ni sprejel.

7. Po pristopu desetih novih držav članic dne 1. 5. 2004 in ob upoštevanju Akta[5] o pogojih njihovega pristopa z dne 23. 9. 2003 in zlasti člena 51 Akta, po katerem se prilagoditve statutov in postopkov odborov, ustanovljenih z izvirnimi pogodbami, ki so potrebne zaradi pristopa, opravijo čim prej po pristopu, je CCE-FU dne 21. oktobra 2004 soglasno priporočil, da bo ustrezno spremenil svoj sistem ponderiranega glasovanja.

8. Ob upoštevanju zgornjih premislekov Komisija predlaga, da Svet:

- odloči o spremembi Sklepa Sveta z dne 16. decembra 1980 o ustanovitvi posvetovalnega odbora za fuzijski program.

Predlog

SKLEP SVETA

o spremembi Sklepa Sveta z dne 16. decembra 1980 o ustanovitvi posvetovalnega odbora za fuzijski program

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti za atomsko energijo in zlasti četrtega odstavka člena 7 Pogodbe,

ob upoštevanju Sklepa Sveta 2002/668/Euratom[6] z dne 3. junija 2002 o šestem okvirnem programu Evropske skupnosti za atomsko energijo (Euratom) za jedrske raziskave in izobraževanje, ki prispeva tudi k oblikovanju Evropskega raziskovalnega prostora (2002 do 2006),

ob upoštevanju Odločbe Sveta 2002/837/Euratom[7] z dne 30. septembra 2002 o sprejetju posebnega programa (Euratom) za raziskave in izobraževanje o jedrski energiji (2002–2006) in zlasti člena 6.2 Odločbe, ki določa, da Komisiji pri izvajanju posebnega programa pomaga posvetovalni odbor in da so za vidike, povezane s fuzijo, sestava tega odbora in podrobni operativni predpisi in postopki, ki se za njega uporabljajo, določeni v Sklepu Sveta z dne 16. decembra 1980,

ob upoštevanju Akta[8] o pogojih pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in prilagoditvah Pogodb, na katerih temelji Evropska unija, in zlasti člena 51 Akta,

ob upoštevanju Sklepa Sveta 4151/81 ATO 103 z dne 16. decembra 1980 o ustanovitvi posvetovalnega odbora za fuzijski program in zlasti člena 14 Sklepa, ki določa sistem glasovanja za ta odbor, kakor je bil nazadnje spremenjen s Sklepom Sveta 95/1/ES Euratom, ESPJ z dne 1. januarja 1995[9],

ob upoštevanju naslednjega:

Posvetovalni odbor za fuzijski program (CCE-FU) mora ob sklicevanju na točko (g) odstavka 5 Sklepa Sveta z dne 16. decembra 1980 za „ opredelitev prednostnih nalog z namenom dodelitve preferencialne podpore“ dati svoja mnenja s pomočjo uporabe sistema ponderiranega glasovanja.

Posvetovalni odbor za fuzijski program (CCE-FU) je 21. oktobra 2004 soglasno priporočil posodobitev svojega sistema ponderiranega glasovanja, ki se mora pri obravnavanju vidikov, povezanih s fuzijo, uporabljati znotraj odbora v skladu s členom 14 Sklepa Sveta z dne 16. decembra 1980, da bi vključil pravice glasovanja novih držav članic po njihovem pristopu.

Ob upoštevanju zgoraj navedenega je primerno ustrezno spremeniti Sklep Sveta z dne 16. decembra 1980 o ustanovitvi posvetovalnega odbora za fuzijski program –

SKLENIL:

Edini člen

V odstavku 14 Sklepa Sveta z dne 16. decembra 1980 o ustanovitvi posvetovalnega odbora za fuzijski program se zadnja dva stavka nadomestita z naslednjim besedilom:

„Mnenja, ki se nanašajo na točko (g) odstavka 5, se sprejmejo s pomočjo naslednjega sistema ponderiranega glasovanja:

Belgija | 2 |

Češka | 2 |

Danska | 2 |

Nemčija | 5 |

Estonija | 1 |

Grčija | 2 |

Španija | 3 |

Francija | 5 |

Irska | 2 |

Italija | 5 |

Ciper | 1 |

Latvija | 1 |

Litva | 2 |

Luksemburg | 1 |

Madžarska | 2 |

Malta | 1 |

Nizozemska | 2 |

Avstrija | 2 |

Poljska | 3 |

Portugalska | 2 |

Slovenija | 1 |

Slovaška | 2 |

Finska | 2 |

Švedska | 2 |

Združeno kraljestvo | 5 |

Švica | 2 |

Skupaj | 60 |

Za sprejetje mnenja je zahtevana večina 31 glasov za, ki jih je oddalo vsaj štirinajst delegacij.“

V Bruslju,

Za Svet

Predsednik

[1] Sodelovanje s Švico na tem področju temelji na Sporazumu, sklenjenem med Euratomom in Švicarsko konfederacijo dne 30.5.1979 (UL L 242, 4.9.1978, str. 2); sodelovanje z Bolgarijo na tem področju temelji na Memorandumu o soglasju med Evropskimi skupnostmi in Bolgarijo o pridružitvi Bolgarije k šestemu okvirnemu programu Evropske skupnosti za raziskave, tehnološki razvoj in predstavitvene dejavnosti, ki prispeva k oblikovanju Evropskega raziskovalnega prostora in inovativnosti (2002–2006), in šestemu okvirnemu programu Evropske skupnosti za atomsko energijo (Euratom) za jedrske raziskave in izobraževanje, ki tudi prispeva k oblikovanju Evropskega raziskovalnega prostora (2002–2006), podpisanem dne 29.10.2002 in z začetkom veljavnosti dne 24.2.2003, UL C 64, 18.3.2003, str. 23; sodelovanje z Romunijo na tem področju temelji na Memorandumu o soglasju med Evropskimi skupnostmi in Romunijo o pridružitvi Romunije k šestemu okvirnemu programu Evropske skupnosti za raziskave, tehnološki razvoj in predstavitvene dejavnosti, ki prispeva k oblikovanju Evropskega raziskovalnega prostora in inovativnosti (2002–2006), in šestemu okvirnemu programu Evropske skupnosti za atomsko energijo (Euratom) za jedrske raziskave in izobraževanje, ki tudi prispeva k oblikovanju Evropskega raziskovalnega prostora (2002–2006), podpisanem dne 29.10.2002 in z začetkom veljavnosti dne 29.10.2003, UL C 64, 18.3.2003, str. 19.

[2] UL L 232, 29.8.2002, str. 34.

[3] UL L 294, 29.10.2002, str. 74.

[4] Sporazum je bil sklenjen s Sklepom Komisije C(1999) 612 z dne 17.3.1999 in pozneje spremenjen s sklepi Komisije C(1999) 3230 z dne 12.10.1999, C(1999) 1725 z dne 3.7.2000, C(2002) 1813 z dne 7.3.2002 in C(2004) 1385 z dne 16.4.2004.

[5] UL L 236, 23.9.2003, str. 33.

[6] UL L 232, 29.8.2002, str. 34.

[7] UL L 294, 29.10.2002, str. 74.

[8] UL L 236, 23.9.2003, str. 33.

[9] UL L 1, 1.1.1995, str. 1.